Fel is robbanhat
Egy fickónak lerobban az autója egy kis faluban. Gondterhelten nézegeti az autót, amikor odajön egy tehén, megbökdösi az orrával a kocsit, majd azt mondja: - Szerintem a benzintank lyukadt ki, ami elég veszélyes, mert akár fel is robbanhat a kocsi. A férfi megijed a beszélő tehéntől, és gyorsan beszalad a közeli házba. Ott a gazda kérdezi, hogy mitől ijedt meg ennyire. A fickó levegőért kapkodva meséli: - Képzelje, a tehene azt mondta, hogy szerinte kilyukadt a benzintankom! - Na, hát ettől nem kell ennyire megijedni, a tehenem semmit sem ért az autókhoz... 